Nederlaand
Van Wikipedie
Nederland | |||
|
|||
Baosisgegevens | |||
Officiële laanstaal: | Nederlaans[1] | ||
Heufstad: | Amsterdam[2] | ||
Regeringsvorm: | Konstitusionele monarchie | ||
Religie: | 30% Katholiek 21% Protestans 5,8% Moslim 0,6% Hindoe 1,6% Overige religies 41% Neet-religieus (2004, bron: CBS) |
||
Oppervlakte: | 41.528 km² (18,41%waoter) | ||
Inwoeners: | 16.335.998 (1 juli 2006) (482 / km²) | ||
Overige | |||
Volkslied: | Wilhelmus | ||
Munteenheid: | euro (EUR of € ) |
||
UTC: | +1 | ||
Nasionale feesdag: | 30 april (Koeninginnedag), 5 mei (Bevriejingsdag) | ||
Web | Code | Til. | .nl | NLD | 31 |
Nederlaand is een West-Europees laand, dat an de Noordzee lig en hef een totale kusliende van 451 km. De buurlanen van Nederlaand bin Duutslaand en België. De heufstad van 't laand is Amsterdam, de regeringszetel is Den Haag. Aandere belangrieke steden bin: Rotterdam, mit één van de grootste havens van de wereld, Utrech, 't verkeersknooppunt van 't laand, Grunningen (veural veur 't noorden), en Eindhoven, in de previnsie Noord-Braobant is de vuufde stad van 't laand.
Nederlaand, 't Caribische eilaand Aruba en de Nederlaanse Antillen vormen samen 't Koeninkriek der Nederlanen. De verhoudingen bin bepaold in 't Stetuut veur 't Koeninkriek der Nederlanen van 1954. Nederlaand hef in totaal 12 previnsies en 458 gemeentes.
De twee officiële talen van Nederlaand bin 't Nederlaans en 't Fries. 't Nedersaksisch en 't Limburgs hem as streektaal een legere staotus as 't Fries, zoas vermeld steet in 't stetuut veur de minderheidstalen. De twee aandere neet-Germaanse streektalen bin 't Jiddisch en Romani. Aandere veul espreuken talen bin van allochtone ofkoms; namelijk: 't Turks, Berbers, Arabisch (Marokkaans dialek), Papiaments, Sranantongo en Chinees.
't Nederlaanse staotsheuf is koeningin Beatrix. De hudige premier is Jan Peter Balkenende.
Inholdsopgaove |
[bewark] Geschiedenis
't Koeninkriek der Nederlanen kreeg zien hudige staotus as constitutionele monarchie in 1815 onder koenink Willem I van Nederlaand.
't Grondgebied van Nederlaand, België en Luxemburg wönnen officieel an 't Koeninkriek toe-ewezen, howel Luxemburg as deel van de tomaolige Duutse Bond mit Nederlaand verenigd wönnen deur middel van een personele unie.
In 1830 wönnen België onofhankelijk van Nederlaand en wönnen een zelfstandig koeninkriek. De "Belgische" previnsies Limburg en Luxemburg wönnen bie disse splitsing op-edeeld.
Luxemburg wönnen laoter (in 1890) een zelfstandig groothertogdom, to mit de dood van koenink Willem III de Ottoonse tak van de Nassaus uutsturf in de mannelijke linie. De Nederlaanse krone gung over op de vrouwelijke arfgenaam, koeningin Wilhelmina, mar Luxemburg gung over op de Walramse tak van 't huus Nassau, umdat daor de Salische opvolgingswet (allinnig mannen op de trone) gellen.
In de Eerste Wereldoorlog bleef Nederlaand neutraal, mar in de Tweede Wereldoorlog leed 't onder vuuf jaor Duutse bezetting. Mit de Duutse anval op Nederlaand wönnen Rotterdam ebomberdeerd, waorbie 't centrum zwat helemaole verrineweerd wönnen. Ruum 100.000 Nederlaanse joden wönnen deur 't regime vermeurd.
Nao de oorlog begun, mit behulp van 't Marshallplan uut de VS, de heropbouwing, dee tot grote welvaort leidde en waordeur Nederlaand een medern, eïndustrialiseerd laand wönnen. Tegeliekertied dung Nederlaand staorigan ofstand van zien posisie as keloniale mach.
In 1951 was Nederlaand medeoprichter van de Europese Gemeenschap veur Kolen en Staol, dee uuteindelijk uutgreuide tot de Europese Unie.
In 1953 wönnen Nederlaand etröffen deur een waotersnoodramp. As reactie hierop wönnen de Deltawarken (voltooid in 1986) en de Maeslantkering (voltooid in 1997) ebouwd.
In 2002 verving Nederlaand de eigen munt, de Nederlaanse gullen, samen mit de meeste aandere EU-lanen deur de Europese munt, de euro.
[bewark] Beschrieving van de vlagge
De vlagge besteet uut dree horizontale banen van gelieke hoogte in de kleuren rood, wit en blauw. De vlagge dateert uut 1579, to de onofhankelijkheid van Nederlaand uut-ereupen en officieel goed-ekeurd wönnen in 1796. In 1937 wönnen 't bevestigd as nationaal embleem deur koeningin Juliana.
't Wit en blauw bin de livreikleuren van 't Franse vorsendom Orange, waor 't koeningshuus van ofstam. 't Rood was oorspronkelijk oranje, naor de naam van 't vorsendom, mar wönnen in de loop van de 17e eeuw vervangen deur vermiljoenrood, dat bie zeeslagen makkelijker te herkennen was. Op feesdagen dee te maken hem mit 't koeningshuus of bie diplomatieke reizen naor 't butenlaand wonnen oek wel een oranje wimpel boven de vlagge ehangen. Veerder wonnen 't oranje gebruuk as nationale herkenningskleur.
Over de ofmetingen van de vlagge bin gien veurschriffen. In 't algemeen möt de lengte in verhouding wezen mit de breedte (3 tot 2). Op de Nederlaanse vlagge beheur (behalven as der toestemming veur is) gien enkele versiering of aandere toevoeging an-ebröch te wonnen. Oek 't gebruuk van een vlagge zonder versiering beheur nao-eleefd te wonnen. (Een vlaggedook veur versiering mag wel - bieveurbeeld in de vorm van draperieën -)
[bewark] Kaorte
[bewark] Zie oek
[bewark] Referenties
- ↑ Naos 't Nederlaans is in Frieslaand 't Fries oek een bestuurstaal.
- ↑ De regering is evestigd in Den Haag.
[bewark] Externe verwiezingen
![]() |
Meer ofbeeldingen dee bie dit onderwarp heuren ku-j vienen in de kattegerie The Netherlands van Wikimedia Commons. |